# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Piezīmes par LCD ekrānu

Izlasiet turpmākos brīdinājumus par pareizu LCD ekrāna lietošanu.

- LCD ekrāns ir izgatavots, izmantojot augstas precizitātes tehnoloģiju. Tomēr, iespējams, ka jūs redzēsiet mazus melnus punktiņus un/vai gaišus punktus (sarkanā, zilā vai zaļā krāsa), kas pastāvīgi parādās LCD ekrānā. Tas ir normāls ražošanas procesa rezultāts un nenorāda uz darbības traucējumu.

- Neskrāpējiet LCD ekrāna virsmu un nespiediet uz tās. Tas var izraisīt bojājumus.

- Nespiediet uz LCD ekrāna vāku, ja tas ir aizvērts, pretējā gadījumā varat saskrāpēt LCD ekrānu vai piesārņot to.

- Darbības laikā LCD ekrāns var sakarst. Tas ir normāli un nenorāda uz darbības traucējumu.

- Atkarībā no jūsu VAIO datora LCD ekrāna vai skārienekrāna mehāniskā dizaina ekrāna virsma var sakarst, ja izmantojat datoru ilgāku laiku. Tas ir normāli un nenorāda uz darbības traucējumu. (Attiecas uz modeļiem, kas aprīkoti ar skārienekrānu.)

- LCD ekrāns vai skārienekrāns ir izgatavots no rūdīta stikla, lai nodrošinātu augstu izturību, tomēr apejieties ar to uzmanīgi, jo tas nav 100 % neplīstošs. Ja ekrāns saplīst mazos gabaliņos, uzmanieties, lai nesagrieztos ar tiem. (Attiecas uz modeļiem, kas aprīkoti ar skārienekrānu.)

- Neatstājiet LCD ekrānu pavērstu pret sauli. Tas var bojāt LCD ekrānu. Aizklājiet tiešu saules gaismu, ja izmantojat VAIO datoru loga tuvumā.

- Nespiediet uz LCD ekrānu vai tā malām, kad atverat LCD ekrāna vāku vai paceļat VAIO datoru. LCD ekrāns var būt jutīgs pret spiedienu vai papildu slodzi, un uzspiešana var bojāt ekrānu vai izraisīt tā darbības traucējumus. Kad atverat datoru, turiet pamatni ar vienu roku un ar otru liegi paceliet LCD ekrānu. Ja nesat datoru ar atvērtu ekrānu, noteikti turiet to ar abām rokām.

- Izmantojot VAIO datoru zemā temperatūrā, LCD ekrānā var parādīties atlikušais attēls. Tas nenorāda uz darbības traucējumu. Kad dators atgriežas normālā temperatūrā, ekrāna darbība normalizējas.

- Atlikušais attēls var parādīties LCD ekrānā, ja tiek ilgstoši rādīts vienāds attēls. Pēc brīža atlikušais attēls pazūd. Lai izvairītos no atlikušajiem attēliem, varat izmantot ekrānsaudzētāju.

Uz lapas sākumu