# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Miega režīma izmantošana

Miega režīmā jūs varat pārtraukt darbu ar savu VAIO datoru, vienlaikus uzturot datora darbību pašreizējā stāvoklī, tostarp saglabājot datus, ar kuriem strādājat.

#### Miega režīma aktivizēšana

1. Atveriet viedpogu sadaļu un izvēlieties viedpoguIestatījumi (Settings). (Lai atvērtu viedpogu sadaļu, skatiet tēmu Viedpogu sadaļas atvēršana.)

2. Izvēlieties opcijuIzslēgt (Power) un Miega režīms (Sleep).

   Ja jūsu VAIO dators ir aprīkots ar strāvas padeves indikatoru, tas izslēdzas, kad dators tiek pārslēgts miega režīmā (ar noklusējuma iestatījumu).

#### Atgriešanās normālajā režīmā

1. Nospiediet pogu(Izslēgt (Power)).

#### Piezīme

- Nospiežot un turot nospiestu vairāk nekā četras sekundes pogu(Izslēgt (Power)), jūsu VAIO dators automātiski izslēgsies. Šādas darbības rezultātā visi nesaglabātie dati tiks dzēsti.

- Pēc noklusējuma jūsu VAIO dators tiek automātiski pārslēgts hibernācijas režīmā, kad akumulators izlādējas. Tomēr atkarībā no darbības apstākļiem dators, iespējams, netiks pārslēgts hibernācijas režīmā.

  Ja tā notiek un akumulators izlādējas, dators tiks izslēgts, kā rezultātā tiks zaudēti visi nesaglabātie dati.

  Kamēr dators darbojas, izmantojot akumulatora enerģiju, saglabājiet datus biežāk.

- Pirms VAIO datora pārvietošanas pārliecinieties, ka tas ir izslēgts, lai cietā diska darbības laikā izvairītos no triecieniem un vibrācijām. Ja dators ir aprīkots ar strāvas padeves indikatoru, pārliecinieties, ka tas ir pilnībā izslēdzies.

#### Padoms

- Pēc noklusējuma VAIO dators tiek automātiski pārslēgts miega režīmā pēc noteikta bezdarbības perioda, ja izmantojat maiņstrāvas padevi.

- Turklāt, lai pārslēgtu VAIO datoru miega režīmā, varat rīkoties šādi.

  - Nospiediet pogu(Izslēgt (Power)) (ar noklusējuma iestatījumu).

  - Aizveriet LCD ekrānu. Dators tiks pārslēgts miega režīmā pēc dažām sekundēm.

- Jūs varat pārslēgt savu VAIO datoru no miega režīma atpakaļ normālajā režīmā, atverot jeb paceļot LCD ekrānu.

  Lai mainītu darbību, kas tiek veikta, kad atverat jeb paceļat LCD ekrānu, startējiet pakalpojumu VAIO Control Center un mainiet iestatījumus vienumā Power and Battery. Lai startētu pakalpojumu VAIO Control Center, skatiet tēmu Vienumu Programmas (Apps), Iestatījumi (Settings) vai Faili (Files) meklēšana un startēšana.

Uz lapas sākumu

### Saistītās tēmas

- Piezīmes par strāvas avota lietošanu
- Piezīmes par miega režīmu
- Akumulatora kalpošanas laika pagarināšana
- Funkcijas Rapid Wake (miega režīma) iestatījumu maiņa

Uz lapas sākumu